Fantasillion

En fantasillion er et fiktivt, ukjent stort tall. Uttrykket kommer fra Donald Duck-universet, nærmere bestemt Onkel Skrues formue, som ved enkelte anledninger er blitt angitt å være en viss mengde fantasillioner (mer nøyaktige beløp har også vært presentert).

Tilsvarende engelsk uttrykk er Zillion, Bazillion og Impossibillion.

I Norge ble det på 80- og 90-tallet innført slang-begreper for store tall etter flere økonomiske skandaler, i første rekke for utbyggingen av Mongstad-raffineriet, der "en mong" ble brukt som synonym for tallet 6 milliarder og tilsvarte omtrentlig kostnadsoverskridelsene ved prosjektet. Senere ble også begrepet "en lødd" kjent, oppkalt etter DnC-sjef Leif Terje Løddesøl og bankens underskudd i 1988.

På norsk finnes det også andre uttrykk for å beskrive tall av ukjent størrelse.
 Ørten. Beskriver vanligvis, men ikke nødvendigvis et tall mellom 10 og 20.
 Ørtogførti, noenlunde stort tall men ikke urealistisk stort. "Ørtogførti år siden"
 Snørrogførti. Tall over 40, men under 100.

Se også
Tall
Uoffisielle måleenheter
Googol 

Litteratur

Kategori:Store tall
Kategori:Disney-tegneserier